Diari Oficial de la Generalitat Valenciana


Sumari del DOGV 8165, del 08-11-2017 (2017/9928)

DECRET 168/2017, de 3 de novembre, del Consell, pel qual s'autoritza la implantació i supressió de nous ensenyaments universitaris oficials de grau, màster i doctorat en les universitats públiques de la Comunitat Valenciana, Universitat de València - Estudi General, Universitat Politècnica de València, Universitat Jaume I de Castelló i Universitat Miguel Hernández d'Elx, en el curs 2017-2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8165

Data del DOGV
:   08-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9928


Data del document
:   03-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Correcció d'errades

 Descriptors 

:   * Conselleria d'Educació, Investigació, Cultura i Esport
    * legislació
    * centre d'ensenyament

DECRET 168/2017, de 3 de novembre, del Consell, pel qual s'autoritza la implantació i supressió de nous ensenyaments universitaris oficials de grau, màster i doctorat en les universitats públiques de la Comunitat Valenciana, Universitat de València - Estudi General, Universitat Politècnica de València, Universitat Jaume I de Castelló i Universitat Miguel Hernández d'Elx, en el curs 2017-2018. [2017/9928]  
  
  
Les universitats públiques, que s'indiquen en els annexos d'aquest decret, han sol·licitat autorització per a implantar els ensenyaments universitaris oficials de grau, màster i doctorat, així com la supressió de dos màsters en el curs 2017-2018.  
La Llei orgànica 6/2001, de 21 de desembre, d'universitats, en l'article 37 estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir aquests ensenyaments oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establertes pel Govern. En idèntic sentit es pronuncia l'article 24.1 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
L'Ordre 86/2010, de 15 de novembre, de la Conselleria d'Educació, estableix el procediment per a la implantació d'ensenyaments universitaris oficials de grau, màster i doctorat en les universitats de la Comunitat Valenciana i en l'article 16 determina que correspon al Consell, per decret, acordar la implantació dels ensenyaments conduents a l'obtenció dels esmentats títols.  
Consta en l'expedient la justificació per les universitats del compliment dels requisits exigits per la citada normativa, l'Agència Valenciana d'Avaluació i Prospectiva ha emès el preceptiu informe i el Consell Valencià d'Universitats i de Formació Superior ha sigut informat de la proposta d'implantació dels ensenyaments en sessió de 12 de juliol de 2017.  
Així mateix, mitjançant una resolució del Consell d'Universitats s'ha verificat el pla d'estudis dels ensenyaments sol·licitats.  
Per això, vistos els articles 8.2 i 35.2 de la Llei orgànica 6/2001, de 21 de desembre, d'universitats; l'article 3.3 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de coordinació del sistema universitari valencià, a proposta del conseller d'Educació, Investigació, Cultura i Esport, de conformitat amb l'article 28.c de la Llei 5/1983, de 30 de desembre, de la Generalitat, del Consell, el Consell, prèvia deliberació, en la reunió del 3 de novembre de 2017,  
  
  
DECRETE  
  
Primer  
S'autoritza a les universitats públiques, Universitat de València (Estudi General), Universitat Politècnica de València, Universitat Jaume I de Castelló i Universitat Miguel Hernández d'Elx, la implantació en el curs 2017-2018, dels ensenyaments universitaris oficials de grau, màster, i doctorat per a un màxim de places de nou ingrés que figura en els annexos I i II d'aquest decret.  
  
Segon  
S'autoritza a la Universitat de València (Estudi General) la supressió dels ensenyaments universitaris oficials dels dos màster que s'especifica en l'annex I d'aquest decret. No obstant això, la Universitat de València, sense perjuí de les normes de permanència que s'apliquen, garantirà l'organització de com a mínim quatre convocatòries d'examen en els dos cursos acadèmics següents a la data d'extinció.  
  
Tercer  
D'aquestes autoritzacions d'implantació i supressió s'informarà el Ministeri d'Educació, Cultura i Esport, a l'efecte que aquest eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
Quart  
El seguiment del pla d'estudis verificat pel Consell d'Universitats serà realitzat per l'Agència Valenciana d'Avaluació i Prospectiva als dos anys de la seua implantació, excepte en el cas que aquest procés se solape amb la seua renovació d'acreditació.  
  
Cinqué  
Abans del transcurs de sis, set o huit anys per als graus, quatre per als màsters i sis anys per als doctorats a comptar de la data de la seua verificació inicial o des de la seua última acreditació, els títols hauran d'haver renovat la seua acreditació en els termes establerts en els articles 24, apartat 2 i 27 bis del Reial decret 1393/2007, de 29 d'octubre, pel qual s'estableix l'ordenació d'ensenyaments universitaris oficials.  
  
  
Sisé  
L'aplicació i desenvolupament d'aquests decret no podrà tindre cap incidència en la dotació dels capítols de despesa assignada a la Conselleria d'Educació, Investigació, Cultura i Esport, i en tot cas haurà de ser atès amb els mitjans personals i materials de les universitats que figuren en els annexos.  
  
Seté  
Aquest decret tindrà efectes l'endemà de la seua publicació en el Diari Oficial de la Generalitat Valenciana.  
  
València, 3 de novembre de 2017  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
ANNEX I  
Universitat de València (Estudi General)  
  
Màster  
  
Títol Nre. places Facultat  
Màster Universitari en Tecnologies Web, Computació en el Núvol i Aplicacions Mòbils 24 Escola Tècnica Superior d'Enginyeria  
Màster Universitari Eramus Mundus en Psicologia del Treball, de les Organitzacions i dels Recursos Humans, per la Universitat de València (Estudi General), la Universitat de Barcelona, la Universidade de Coimbra i Alma Mater Studiorum - Università di Bologna 20 Facultat de Psicologia  
  
  
Doctorat  
  
Títol Nre. places Facultat  
Doctorat en Disseny, Gestió i Avaluació de Polítiques Públiques de Benestar Social per la Universitat Jaume I de Castelló i la Universitat de València (Estudi General) 10 Escola de Doctorat  
Doctorat en Fisioteràpia 20 Escola de Doctorat  
Doctorat en Història Econòmica per la Universitat Carlos III de Madrid, la Universitat de Barcelona i la Universitat de València (Estudi General) 10 Escola de Doctorat  
  
  
  
Supressió  
  
Màster  
  
Títol RUCT Facultat  
Màster Universitari Erasmus Mundus en Psicologia del Treball, de les Organitzacions i dels Recursos Humans per la Ubarna, UV, Ucoimbra, Uparis i Ubolonia 4313929 Facultat de Psicologia  
Màster Universitari en Enginyeria de Serveis i Aplicacions web 4313929 Escola Tècnica Superior d'Enginyeria  
  
  
  
ANNEX II  
Universitat Politècnica de València  
  
  
Grau  
  
Títol Nre. places Facultat  
Grau en Tecnologies Interactives 50 Escola Politècnica Superior de Gandia  
  
  
  
Màster  
  
Títol Nre. places Facultat  
Màster Universitari en Paisatge i Enginyeria Bioambiental. La titulació serà objecte de seguiment després dels dos anys d'implantació per a comprovar els resultats i si es veuen afectats pel Màster Universitari en Arquitectura, Paisatge, Urbanisme i Disseny impartit per la mateixa universitat, segons recomanació de l'AVAP. 50 Escola Tècnica Superior d'Enginyeria Agronòmica i del Medi Natural